Europavei 47 krysser sundet over den 963 meter lange vei- og jernbanebroen Fehmarnsundbroen, som ble åpnet i 1963 som en del av Fuglefluktlinjen mellom Tyskland og Danmark. Broen erstattet en fergeforbindelse over sundet som ble opprettet på 1300-tallet. I 1903 ble jernbanefergen «Fehmarnsund» satt inn på sambandet. I perioden fra 1951 til 1963 var det også fergeforbindelse fra Großenbrode til Gedser i Danmark.